cyanic-selkie/wikianc huggingface dataset:
51 Pegasi b
Fizikinės charakteristikos
Manoma, kad šią egzoplanetą (kartu su Upsilon Andromedae b) pavyks tiesiogiai nufotografuoti su Planetpol. Ji yra taip pat kandidatė į nufotografuojamų egzoplanetų sąrašą artimajame infraraudonajame ruože su VLTI Spectro-Imager".
Raoul Bova
Raulis Bova (, g. 1971 m. rugpjūčio 14 d.) – italų aktorius.
Biografija
Būdamas 16 metų, Raulis tapo Italijos čempionu 100 m plaukimo nugara varžybose, vėliau tarnavo kariuomenėje, po kurios universitete studijavo fiziką, tačiau dėl susidomėjimo aktoryste mokslų nebaigė. Vaidybos jis mokėsi Romoje, Beatrice Bracco mokykloje, yra sukūręs keletą vaidmenų teatro scenoje.
Jau po pirmojo vaidmens kine („Piccolo grande amore“) jis netruko sulaukti pripažinimo ir dėmesio bei tapo vienu populiariausiu jaunosios kartos Italijos kino aktoriumi. Vis tik, nuolat siūlomi žavaus ir seksualaus jaunuolio vaidmenys Rauliu netruko pabosti ir jis savo repertuarą ėmė įvairinti nestandartiniais pasirodymais, pvz., teroristo filme „I cavalieri che fecero l'impresa“, o 1998 m. sukūrė karabinieriaus vaidmenį juostoje „Ultimo“, nors po karo tarnybos ir neišlaikė egzamino, kad galėtų tarnauti policijoje.
Aktorius yra buvęs Giorgio Armani akinių reklamos veidu. 1999 m. jis kartu su Madonna nusifilmavo „Max Factor“ reklamoje.
„E! Entertainment“ įtrauktas į „2008 World's Sexiest Men“ sąrašą (13 vieta).
2000-2013 m. buvo vedęs veterinarijos gydytoją Chiara Giordano, su kuria susilaukė 3 vaikų: Allesandro Leon, Francesco ir Sophios. Iki tol jis gyveno kartu su aktore Romina Mondello.
2012 m., filmuodamasis juostoje „Immaturi - Il viaggio“ Raulis susipažino su ispanų aktore Rocío Muñoz, su kuria gyvena iki šiol. 2015 m. jie susilaukė dukters Lunos.
Pagrindiniai apdovanojimai
right|thumb|120px
Prancūzijos futbolo varžybos 2023–2024 m.
Prancūzijos futbolo varžybos 2023–2024 m.
2023–2024 m. Ligue 1
Ligue 1 – aukščiausioji futbolo lyga.
Dalyviai
2023–2024 m. Ligue 1 varžėsi 20 ekipų.
2023–2024 m. Prancūzijos futbolo taurė (Coupe de France)
Prancūzijos futbolo taurė – nuo 1917 metų Prancūzijos futbolo federacijos organizuojamos Prancūzijos futbolo klubų taurės varžybos.
2014 m. Čiboko pagrobimai
'''2014 m. Čiboko pagrobimai''' vyko 2014 m. balandžio 14-15 d. Čiboko mieste Nigerijoje. Jų metu iš vyriausybinės mokyklos buvo pagrobtos 276 moksleivės. Atsakomybę už pagrobimus prisiėmė Boko Haram teroristų organizacija iš šiaurės rytų Nigerijos.
Boko Haram grupė yra aktyvi šalies vesternizacijos priešininkė. Dėl jų kaltės žuvo tūkstančiai žmonių, o 2013 m. gegužės mėnesį šalies vyriausybė Borno regione paskelbė nepaprastąją padėtį, kad galėtų kovoti su teroristais. Nuo 2010 m. Boko Haram grupė dažnai užpuldavo šalies mokyklas ir universitetus, žudydavo moksleivius bei studentus. 2014 m. šios grupės atakos vėl padažnėjo. Vasario mėnesį ši grupė nužudė daugiau nei 100 vyrų Doron Baga ir Izge kaimuose. Dar 59 studentai buvo nužudyti šiaurės rytuose. Ši organizacija kaltinama apie 4 000 žmonių nužudymu.
Balandžio 14-15 d. atakos metu grobikai užpuolė mokyklą, nušovė saugumo darbuotojus ir vieną karį. Pagrobtos mergaitės buvo nuvežtos sunkvežimiais į Sambisos mišką, kuriame, kaip įtariama, organizacija turi savo karinę stovyklą.
Vėliau buvo pranešta, kad grupės nariai stengėsi pagrobti kuo daugiau moksleivių, bet 53 iš jų sugebėjo pabėgti, tad galutiniais skaičiavimais pagrobtos 276 mergaitės.
Amnesty International duomenimis, Nigerijos karinės pajėgos apie išpuolį buvo perspėtos prieš keturias valandas, bet nesugebėjo tinkamai sureaguoti ir apginti mokyklos.
Remeikiškės
Remeikiškės  – kaimas Gudijoje, Gardino srityje, Ašmenos rajone, Alšėnų kaimiškoje apylinkėje. Įsikūręs 16 km į pietus nuo Ašmenos, 5 km į vakarus nuo Alšėnų, šalia Galšios upės. Praeina Alšėnų–Vaišnoriškių kelias.
Aukšti santykiai (miniserialas)
Aukšti santykiai  – 2017 metų rusiškas filmas, keturių serijų miniserialas, komedija.
Siužetas
Jelena bendrauja su vyruku jau metus laiko. Jau pradėjo planuoti vestuves ir būsimą gyvenimą. Andrėjus susitikinėja su kita, o Leną paleidžia prie darbovietės kampo. Eilinį kartą Lenočka pradeda kalbą apie jų ateitį ir jis supyksta. Skyrybos. Nataša, geriausia jos draugė įkalba bent šiek tiek prasiblaškyti. Merginos nueina laipioti sienomis į „Uoladromą“. Romanas, vienas iš šio klubo steigėjų, padeda jai kopti į viršų, rūpinasi jos saugumu, bet Lena neklauso jo nurodymų ir viską daro savaip. Ji nukrinta ir visko kaltina nemokšą instruktorių, dar grasina socialiniuose tinkluose išplatinti pranešimą, kad tai nesaugu. Romanas ieško merginos, kad atsiprašytų. Jis nueina į jos ofisą ir bando atsiprašyti. Kadangi turizmo firmoje dirbanti Sonia pavogė iš jos idėją, tai Jelena sugalvojo naują koncepciją, o Romaną pristato kaip konsultantą ir jos jaunikį. Ji galvojo, kad jos buvęs draugužis užpavydės ir sugrįš. O štai Romanas turi draugę, kuri svajoja nuvykti į Australiją, o tam reikia pinigų. Tad vyrukas tampa Lenos sužadėtiniu už honorarą.
Gazdų tvenkinys
Gazdų tvenkinys – tvenkinys Lietuvoje, Kalvarijos savivaldybėje, 9 km į pietus nuo Kalvarijos. Sudarytas užtvenkus Gasdos upę (Kirsnos intakas) 7,4 km nuo jos žiočių. Tvenkinio ilgis iš pietų į šiaurę – 0,2 km, plotis – iki 0,12 km. Altitudė 115,2 m. Krantai žemi, apaugę medžiais. Tvenkinys siaurais sausumos ruožais padalintas į 5 dalis. Aplinkui auga miškas. Šalia įsikūręs Gazdų kaimas ir buvusio vandens malūno vietoje įkurta kaimo turizmo sodyba.
Didysis reketas
Didysis reketas – 1976 m. Italijoje sukurtas trileris.
Turinys
Sekdamas mieste siautėjančius reketininkus inspektorius Nikas Palmjeris pats patenka į jų rankas ir nustumiamas su automobiliu nuo skardžio. Išėjęs iš ligoninės, jis su padėjėju toliau mėgina susekti jiems vadovaujančius žmones. Įbauginti parduotuvių savininkai atsisako bendradarbiauti su policija, o vienam sutikus, pagrobiama ir išprievartaujama jo duktė. Inspektorius sulaukia kaltinimų naudojant jėgą prieš liudininkus ir nušalinamas nuo bylos. Žuvus porininkui ir atleistas iš tarnybos, jis randa keletą taip pat nukentėjusių, kartu su kuriais nusprendžia susidoroti su reketininkais...
Sučiatė
Sučiatė  – upė Centrinėje Amerikoje, beveik per visą savo ilgį sudaro Gvatemalos (San Markoso departamentas) ir Meksikos (Čiapaso valstija) sieną. Prasideda Čiapaso Siera Madrės kalnuose, pietinėje Takanos ugnikalnio pašlaitėje. Teka į pietvakarius tarpukalnių slėniu, vėliau teka į pietus lyguma. Įteka į Ramųjį vandenyną netoli El Plantaro.
Prie upės įsikūrę miestai: Union Chuaresas, Tustla Čikas, Siudad Hidalgas (Meksika), Ajutla (Gvatemala).
Manchester United WFC
Manchester United Women Football Club, o paprasčiau Manchester United WLC – Anglijos futbolo komanda iš Mančesterio, kuri žaidžia moterų futbolo varžybose.
Istorija
2018 m. gegužės mėnesį buvo suburta komanda. Debiutavo 2018–2019 m. FA Women's Championship (antra pakopa) ir tapo nugalėtojomis.
Nuo 2019–2020 m. sezono rungtyniavo FA Women's Super League (aukščiausia lyga).
Stadionas
Namų rungtynes žaidžia Leigh Sports Village stadione, Mančesteryje. Šis stadionas talpina 12 tūkst. žiūrovų.
Sudėtis
Atnaujinta; 2020 m. vasario 7 d.
Fomalhaut b
thumb|right|Fomalhaut b padėtis 2004 m. ir 2006 m. Fomalhaut b – kosminis objektas, iš pradžių laikytas egzoplaneta; nuo Saulės sistemos nutolęs apie 25 šm ir yra Pietų Žuvies žvaigždyne. Fomalhaut b atrastas skriejantis aplink A spektrinės klasės pagrindinės sekos žvaigždę Fomalhautą 2008 m. Hablo kosminiu teleskopu darytoje nuotraukoje. Fomalhaut b ir trys egzoplanetos prie žvaigždės HR 8799, kurių atradimas buvo paskelbtas vienu metu, buvo pirmosios egzoplanetos, kurių orbitinis judėjimas buvo patvirtintas naudojantis tiesiogine nuotrauka. 2020 metais buvo gauti papildomi duomenys, rodantys jog „planeta“ savo elgesiu labiau primena kosminių dulkių debesį, jog jos masė atrodo per maža ir ji kažkodėl neįtakoja likusio disko formos. Objektas taip pat pernelyg blyškus infraraudonojoje spektro srityje. Visa tai kartu gali rodyti jog stebimas darinys nėra planeta, bet gali būti dviejų nedidelių planetų susidūrimo liekana.
Atradimas
Planetą primenantis darinys skrieja apie Fomalhautą vidutiniškai 115 AV (1.72×1010 km; 1.07×1010 mi) atstumu, o tai yra apie 18 AV (2.7×109 km; 1.7×109 mi) arčiau žvaigždės negu vidinis nuolaužų disko kraštas. Ji buvo aptikta po aštuonių sistemos tyrimo metų.
thumb|left|Dailininko iliustruota planetos Fomalhaut b aplinka.
Išvados apie planetos egzistavimą buvo paskelbtos 2005 m., ištyrus objekto poveikį Fomalhauto dulkių žiedui; žvaigždė nėra žiedo centre, o paties žiedo vidinė riba yra smailesnė, negu paprastai galima to tikėtis. Visgi planeta buvo aptikta Paul Kalas ir James R. Graham tik 2008 gegužę, nors HST nuotraukos buvo gautos dar 2004 m. ir 2006 m. NASA išleido kombinuotą atradimo nuotrauką, padarytą Hablo kosminiu teleskopu ACS kamera 2008-11-13. Nuotraukoje matoma ryški elipsės formos juosta yra dulkių žiedas, kurio savybes nulemia sklaidoma žvaigždės šviesa.
thumb|left|[[Saulės sistema|Saulės sistemos ir Fomalhauto sistemos palyginimas.]]
Fomalhaut b būtų pirmoji egzoplaneta stebėta tiesiogiai regimojoje šviesoje, pirmoji po Neptūno teoriškai numatyta ir nufotografuota ten, kur ji turėtų būti, bei pirmoji, kuri buvo sėkmingai numatyta pagal sąveiką su žvaigždę supančiu dulkių disku. Taip pat manoma, kad tai yra šalčiausias ir mažiausios masės objektas nufotografuotas už Saulės sistemos ribų.
Fizikinės charakteristikos
Apskaičiuota, kad planeta turėtų būti panašaus dydžio kaip Jupiteris, ne didesne kaip 3 Jupiterių mase, o labiausiai tikėtina, kad planetos masė yra tarp 0,5 ir dviejų Jupiterių masės. Ji yra 115 AV (17 mlrd. km, 11 mlrd. mi, apie 20% toliau, negu Saulės sistemoje yra nykštukinės planetos Eridės afelis ir 3,8 karto didesnis negu Neptūno orbitos didysis pusašis) atstumu nuo Fomalhauto, kas atitinka 872 Žemės metų orbitinį apskriejimo periodą. Kadangi Fomalhautas yra 16 kartų spindulingesnis už Saulę, tai žiūrint iš Fomalhaut b planetos, Fomalhautas atrodytų kaip Saulė stebint iš Neptūno (pagal spinduliuotės atvirkštinio atstumo kvadrato dėsnį).
Fomalhaut b kaip manoma, dėl pakankamai stiprios spinduliuotės regimajame diapazone ir silpnesnės infraraudonajame, turėtų būti supamas aplinkplanetinio disko, kurio dydis gali būti apie 20–40 Jupiterio spindulių (palyginimui išorinis Saturno žiedų sistemos kraštas yra tik 2 Jupiterio spindulių atstumu nuo Saturno centro). Šis atstumas yra panašus į Jupiterio didžiųjų palydovų orbitų spindulius ir todėl diskas gali būti kaip planetos palydovų formavimosi vieta aplink planetą.
Čiupiškės
Čiupiškės  – kaimas Gudijoje, Gardino srityje, Ašmenos rajone, Alšėnų kaimiškoje apylinkėje. Įsikūręs 16 km į pietryčius nuo Ašmenos, 5 km į šiaurės rytus nuo Alšėnų, greta Alšėnų–Krevo plento. Yra kaimo kryžius, Struvės geodezinio lanko taškas.
thumb|left|200px|Kaimo kryžius
Babitas
Babitas – alavo ir/arba švino lydinys su kitais metalais (stibiu, variu). Tai minkštas, baltos spalvos metalas, pasižymintis geromis antikorozinėmis ir antifrikcinėmis savybėmis. Pavadintas JAV mokslininko Aizeko Babito (Isaac Babbitt, 1799–1862), atradusio šį lydinį 1839 metais, garbei. Babito naudotos proporcijos – 89,3 % alavo, 7,1 % stibio ir 3,6 % vario. Kai kurie gamintojai iki šiol naudoja šią formulę. Toks lydinys vadinamas „autentišku babitu“ ir žymimas „ASTM B-23 Grade 2 Babbitt“.
Babitas dėl savo savybių dažnai naudojamas mechaninių guolių gamyboje, įvairių besitrinančių detalių paviršiams dengti.
Gečas (Ispanija)
Gečas (🇪🇺) – miestas šiaurės Ispanijoje, prie Biskajos įlankos. Metropolitenas nuo Bilbao. Stovi rotušė, kelios bažnyčios. Išvystytas turizmas, yra paplūdimiai, sporto kompleksai. Stovi Biskajos tiltas, UNESCO technikos paminklas.
FA Women's Championship
FA Women's Championship – antros pakopos moterų Anglijos futbolo lygos divizionas.
Čempionatą organizuoja Anglijos futbolo federacija.
Keisio stotis
Keisio stotis  – Australijos mokslinė stotis rytų Antarktidoje, Klarko pusiasalyje, Grigsono pakrantės oazėje Vilkso Žemėje, Bado krante. Stovi ledų nedengiamoje uolėtoje vietovėje.
FA Women's Championship
Nugalėtojos patenka į FA Women's Super League. Antrą vietą užėmusi komanda irgi patenka į turnyrą.
Keisio stotis
Įsteigta 1969 m., vietoje ligtol čia stovėjusios Jungtinėms Amerikos Valstijoms priklausiusios Vilkso (Wilkes) stoties, įkurtos 1957 m. Svarbi aplinkinių Antarktidos teritorijų tyrinėjimų bazė. Įrengtas lėktuvų pakilimo takas.
Pavadinta Australijos generalgubernatoriaus Ričardo Keisio garbei.
FA Women's Championship
Istorija
Lyga sukurta 2014 m. tuo metu vadinosi FA Women's Super League 2. Nuo 2018 m. žinoma dabartiniu pavadinimu FA Women's Championship.
Figeresas
Figeresas – miestas Žironos provincijoje, Katalonijoje (šiaurės rytų Ispanija), 40 km nuo Žironos. Šv. Petro ir Šv. Ferano bažnyčios, S. Dali muziejus.
Jurgežerių tvenkinys
Jurgežerių tvenkinys – tvenkinys Lietuvoje, Kalvarijos savivaldybėje, 4,5 km į vakarus nuo Kalvarijos. Sudarytas užtvenkus Menkupių upelį (Šešupės intakas) 3,4 km nuo jo žiočių. Tvenkinio ilgis iš šiaurės į pietus – 1,3 km, plotis – iki 0,51 km. Altitudė 123 m. Pietvakarinis krantas aukštas. Krantai beveik ištisai apaugę medžiais. Kranto linija vingiuota. Šiaurinėje, pietinėje ir pietvakarinėje pakrantėse stūkso miškai. Vakarinėje pakrantėje įsikūręs Menkupių, rytiniame – Jurgežerių kaimas. Veikia kaimo turizmo sodyba, poilsio namai. Pietinėje pakrantėje šalia užtvankos 2018 m. yra įrengta poilsiavietė.
Tvenkinys įrengtas 1976 m.
Manipūri
Kalba agliutinacinė. Turi 2 tonus – krentantįjį ir lygųjį. Manipūri turi du priebalsių posistemius – autentišką ir perimtą iš asamų ir bengalų kalbų (pirmojo tik duslūs ankštumos priebalsiai turi aspiruotus koreliatus, antrojo aspiruotų koreliatų yra tik skardžiųjų ankštumos priebalsių grupėje). Manipūri yra daiktavardžio ir veiksmažodžio šaknies morfema, taip pat visos afiksų morfemos dažniausiai būna vienskiemenės. Nėra giminės gramatinės kategorijos. Veiksmažodis turi tik priežastinius, veikslo, modalumo, neigimo afiksus. Žodžių tvarka: veiksnys–papildinys–tarinys (SVO).
Svarbiausios tarmės: čakpa, pangalas, kakčingas, nongmaikhongas. Bendrinės kalbos pagrindas – Imphalio regiono tarmės. Iki XVIII a. manipūri buvo užrašoma meitei majeko raštu, sukurtu ~XI a. (brahmi raštų kilmės). Vėliau įsigalėjo bengalų raštas (tiek Indijoje, tiek Bangladeše). Kartais naudojamas lotyniškas raštas. XVIII a. Angomas Gopis į manipūri išvertė „Bhagavadgytą“, „Mahabharatos“ epizodus. Manipūri kalba leidžiama spauda, literatūra, rengiamos radijo laidos, jos mokoma pradinėse mokyklose.
Lielius
Lielius – ežeras Lietuvoje, Prienų rajone, apie 3 km į pietryčius nuo Stakliškių. Ilgis iš šiaurės į pietus 1,3 km, plotis iki 0,5 km. Altitudė 85,3 m. Krantai žemi, daug kur, ypač šiauriniame ir pietiniame gale pelkėti. Kranto linija labai vingiuota. Ežero įlankos gausiai užžėlę vandens augalija. Rytinėje pakrantėje stūkso miškas, vakarinėje - plyti dirbami laukai. Ežeru prateka Verknės intakas Lielelė.
Krakinis (Molėtų r.)
left|120px
Lielius
Šalia Lieliaus įsikūrę Lielionių, Gripiškių ir Krištapiškių kaimai, netoli šiaurinio kranto eina plentas. Vandenvardis Lielius kildinamas nuo žodžio lielas („didelis“).
Krakinis (Molėtų r.)
Krakinis – ežeras Lietuvoje, Molėtų rajone, 4,5 km į šiaurės rytus nuo Toliejų, Poviliškio miške. Ežero ilgis iš pietvakarių į šiaurės rytus – 0,15 km, plotis – iki 0,1 km. Altitudė 165 m. Krantai žemi, ištisai apaugę medžiais ir krūmais. Į vakarus už 80 m nuo ežero telkšo mažesnis ežeriukas Krakinukas. Krakinio ežeras nenutekantis, priklauso Virintų ežero intako V-3 baseinui (Virintos upės baseinas).
Sigita Mikalauskaitė
Sigita Mikalauskaitė (g. 1975 m. birželio 8 d. Vilniuje) – Lietuvos šokėja-aktorė, choreografė, šiuolaikinio šokio kūrėja.
Biografija
1993–1996 m. Vilniaus konservatorijoje studijavo choreografijos specialybę. 1998–2004 m. Lietuvos muzikos ir teatro akademijos (LMTA) Teatro ir kino fakultete baigė bakalauro ir magistro studijas, įgijo aktoriaus–šokėjo specialybę (Kurso vadovė Anželika Cholina).
Kevin McCarthy
Kevinas Ouvenas Makartis (, g. 1965 m. sausio 26 d.) – JAV respublikonų politikas, 55-asis Jungtinių Valstijų Atstovų rūmų pirmininkas, pradėjęs eiti pareigas nuo 2023 m. sausio 7 d. 2019–2023 m. – JAV atstovų rūmų mažumos lyderis, 2014–2019 m. – JAV atstovų rūmų daugumos lyderis.
2022 m. vidurio kadencijos rinkimuose Kevin McCarthy vadovaujami respublikonai iškovojo nedidelę daugumą, ir McCarthy tapo respublikonų kandidatu į JAV atstovų rūmų pirmininko postą, tačiau jis buvo išrinktas į šį postą tik po 15 balsavimų. Jis tapo pirmuoju atstovų rūmų pirmininku neišrinktu per pirmą balsavimą nuo 1923 m., ir pirmuoju išrinktu per daugiau nei 9 balsavimus nuo 1859 m.
Klinavo tvenkinys
Klinavo tvenkinys – tvenkinys Lietuvoje, Kalvarijos savivaldybėje, 1 km į šiaurę nuo Liubavo. Sudarytas užtvenkus G-2 upelį (Graužės intakas, Šešupės baseinas) 2,8 km nuo jo žiočių. Tvenkinio ilgis iš šiaurės į pietus – 0,22 km, plotis – iki 0,07 km. Altitudė 175,4 m. Krantai aukštoki, šiaurėje apaugę medžiais. Aplinkui plyti pievos ir dirbami laukai. Šalia įsikūręs Klinavo kaimas.
Almendralechas
Almendralechas – miestas pietvakarių Ispanijoje, 40 km į pietryčius nuo Badachoso, prie geležinkelio Merida–Sevilija. Išlikę Monsalud rūmai su senovės antikvariatu-muziejumi, bažnyčia.
Vincas Gvazdinskas
Vincas Gvazdinskas (1898 m. birželio 16 d. Pliopliai, Marijampolės apskritis – 1942 m. Uchta, Archangelsko sritis) – Lietuvos žurnalistas, redaktorius.
Biografija
1918 m. Marijampolėje baigė mokytojų kursus, 1919–1922 m. tarnavo savanoriu Lietuvos kariuomenėje. Dirbo Klaipėdos gubernatūros spaudos skyriuje. 1924–1925 m. Padėjo organizuoti šaulių laikraščio „Pajūrio sargas“ leidimą, jame bendradarbiavo. 1926–1927 m. redagavo laikraštį „Klaipėdos garsas“. Nuo 1927 m. „Lietuvos keleivis“ antrasis redaktorius, 1930 m. – vyriausias redaktorius. 1935 m. laikraščio „Lietuvos aidas“ korespondentas Klaipėdoje. Bendradarbiavo leidiniuose „Klaipėdos žinios“, „Naujasis Tilžės keleivis“, „Trimitas““, „Mūsų kraštas“ ir kt.
Lietuvos žurnalistų sąjungos narys nuo 1931 m.
Valerija Valsiūnienė
Valerija Liaudinskaitė–Valsiūnienė (1907 m. gegužės 17 d. Žydeliai, Krekenavos vlsč. – 1955 m. rugsėjo 25 d. Vilnius) – Lietuvos poetė, rašytoja. Išleido poezijos knygelių vaikams, poezijos rinkinių.
Biografija
Valerija Liaudinskaitė gimė 1907 m. vargingų valstiečių šeimoje. Su broliu ir motina nuo 1909 m. iki Pirmojo pasaulinio karo pabaigos gyveno Latvijoje, kur uždarbiavo tėvas Julius Liaudinskas. Mokėsi Liepojos lietuvių pradinėje mokykloje. 1919–1924 m. gyveno Radviliškyje. 1919–1922 m. mokėsi Radviliškio progimnazijoje. 1923 m. įstojo į Šiaulių mokytojų seminariją. Trečiame kurse ištekėjo ir mokslus tęsė Telšiuose, kur 1930 m. baigė Telšių mokytojų seminariją. 1930–1940 m. dirbo mokytoja Šiaulių apskrities ir miesto mokyklose.
1937–1940 m. buvo Tautininkų partijos narė, nuo 1938 m. buvo šios partijos valdybos narė ir sekretorė.
1945 m. pradžioje grįžo į Vilnių. Iki 1947 m. dirbo Rašytojų sąjungos klubo vedėja. 1948–1954 m. buvo Rašytojų sąjungos poezijos konsultantė, vaikų literatūros sekcijos pirmininkė.
Palaidota Vilniaus Antakalnio kapinėse.
Rašytoja kūrė vaikams ir suaugusiems. Raštuose galima rasti ideologinio turinio eilėraščių, poemų, lyrika pagrįstų socialistinio gyvenimo interpretacijų.
Anna Nurmi
Karjera
Futbolą pradėjo žaisti gimtinėje. Karjeros pradžioje atstovavo FC Honka, o vėliau – PK-35 Helsinki.
Nuo 2020 m. sezono rungtyniavo TiPS.
Nuo 2022 m. atstovavo „Kuopio Palloseura“.
Anni Hartikainen
Ani Hartikainen (g. 2003 m. rugpjūčio 17 d.) – suomių futbolininkė, gynėja.
Karjera
Futbolą pradėjo žaisti gimtinėje. Nuo 2019 m. atstovavo „Kuopio Palloseura“.
2021 m. su KuPS tapo šalies čempione.
Rinktinės
Atstovavo Suomijos merginų WU-19 rinktinei.
Maidai
Maidai (Maidu) – indėnų tauta, gyvenanti pietvakarių Jungtinėse Amerikos Valstijose, šiaurinėje Kalifornijos dalyje, vidurio Siera Nevados kalnuose. Populiacija – apie 2500 žmonių. Maidų kalbos, kurios bandomos priskirti penučių šeimai, praktiškai beveik išnykusios (yra keletas tebemokančių konkau kalbą, kitomis gimtųjų kalbėtojų nebėra). Dabar kalba angliškai.
Tradiciškai vertėsi rankiojimu (gilių, pušų kankorėžių ir kt.), žvejyba, medžiokle (elnių, triušių, putpelių ir kt.). Medžiojant naudojo šunis, tinklus, spąstus, medžiojant elnius juos užspęsdavo arba vaikydavo iki nusilpimo. Ypatingomis apeigomis būdavo palydima pavasarinė grizlių medžioklė. Augindavo tabaką.
Žieminis maidų būstas – apskrita (apeiginė arba gyvenamoji daugiašeimė) pusiau žeminė, dengta velėna, taip pat kūgiškas statinys iš karnų. Vasaromis statydavosi pašiūres rankiojimo ir medžioklės vietose. Naudojosi žeminėmis krosnimis. Dirbosi valtis, plaustus. Žiemą vaikščiodavo sniegpadžiais, avėdavo mokasinus, aulinius. Pindavo krepšius, gamindavo juostas ir apklotus iš plunksnų, apdangalus iš elnio ir pumos kailių, varnų bei žąsų odelių. Papuošalus kurdavo iš plunksnų bei genių viršugalvių. Kūnus maidai tatuiruodavosi, nešiodavo ilgus plaukus, kuriuos plaudavo muiline šaknimi, o šukuodavo kankorėžiais bei dygliatriušių uodegomis.
thumb|left|240px|Gimtosios maidų žemės
Maidų kultūra panaši į kitų Kalifornijos indėnų. Gyveno kalnuotoje srityje į rytus ir pietus nuo Laseno ugnikalnio, Plunksnų upės aukštupio baseine ir prie Honio (Medaus) ežero. Buvo įsikūrę kalnų slėniuose kaimais, kurių bendruomenes valdydavo renkami vadai bei šamanai (šių titulas būdavo paveldimas). Ribas tarp kaimų bendruomenių saugodavo sargai. Asmeninis turtas taip pat būdavo saugomas, už vagystes bendruomenės viduje taikytos griežtos bausmės. Asmeniniai daiktai būdavo sudeginami mirus jų šeimininkui. Naujavedžiai keldavosi pradžioje pas nuotakos šeimą, vėliau – pas jaunikio. Būta levirato, daugpatystės (tarp vadų ir turtingųjų).
Maidų tikybai būdingas šamanizmas. Pasaulėkūros mite pasakojama apie Sutvėrėją (Vanomę) ir Vėžlį. Pasak maidų, pasaulis esąs plūduriuojantis vandenyne ir 5 virvelėmis pririštas prie pasaulio šalių (šiaurės, pietų, rytų, vakarų ir šiaurės vakarų). Paplitę mitai apie kultūrinį didvyrį Kuksu, apie gyvūnus, ypač apie triksterį Kojotą.
Maidai su europiečiais susidūrė XIX a. vid., per „aukso karštligę“. Indėnai naikinti, išstumti iš savo žemių. 1863 m. dalis maidų buvo ištremta iš gimtųjų žemių į Raund Velio rezervaciją (Mendosino apygarda) ir apgyvendinta su kitomis indėnų tautomis. Kiti gyvena išsibarstę po Plumaso ir Laseno apygardas. Maidai gyvena skurdžiai, paplitusi bedarbystė. Išlaikę dalį senosios kultūros, apeigų, atlieka kasmetinį Lokio šokį.
Dabar maidai gyvena 8 rezervacijose bei kelete federaciškai nepripažintų bendruomenių:
Joseph Joffre
Žozefas Žakas Sezeras Žofras (, –  ) – prancūzų generolas, nuo Pirmojo pasaulinio karo pradžios iki 1916 m. pabaigos ėjęs Prancūzijos pajėgų Vakarų fronte vyriausiojo vado pareigas. Jis geriausiai žinomas dėl to, kad pergrupavo besitraukiančias Sąjungininkų kariuomenes ir 1914 m. rugsėjo mėn. nugalėjo vokiečius strategiškai lemiamame Pirmajame Marnos mūšyje.
Jo įtaka susilpnėjo po nesėkmingų 1915 m. puolimų, 1916 m. vokiečių puolimo Verdene ir nuviliančių 1916 m. anglų–prancūzų puolimo Somoje rezultatų. 1916 m. pabaigoje Žofras paaukštintas į Prancūzijos maršalus (tai buvo pirmas toks paaukštinimas Trečiojoje Respublikoje) ir perėjo į patarėjo pareigas, iš kurių greitai atsistatydino. Vėliau karo metu vadovavo svarbiai misijai Jungtinėse Amerikos Valstijose.
Mirtis
Žozefas Žofras mirė 1931 m. sausio 3 d. Paryžiuje, sulaukęs 78 metų. 1932 m. po mirties išleisti du memuarai.
Krasaitis
Krasaitis arba Grasaitis – ežeras Lietuvoje, Molėtų rajone, 4,5 km į šiaurę nuo Dubingių. Ežero ilgis iš šiaurės vakarų į pietryčius – 0,13 km, plotis – iki 0,11 km. Altitudė 155,7 m. Krantai žemi, plačiai užpelkėję, apaugę medžiais ir krūmais. Pakrantėse daugiausia plyti pievos, dirbami laukai. Šiaurės vakaruose išteka upelis link Limino ežero (Žverno ežero intako Ž-1 baseinas (Žeimenos upės baseinas). Šalia įsikūręs Murališkių kaimas.
Lakinskų tvenkinys
Lakinskų tvenkinys – tvenkinys Lietuvoje, Kalvarijos savivaldybėje, 4,5 km į rytus nuo Kalvarijos. Sudarytas užtvenkus Šešupės upę (Nemuno intakas) 242,8 km nuo jos žiočių. Tvenkinio ilgis iš pietų į šiaurę – 1,32 km, plotis – iki 0,08 km. Altitudė 99,2 m. Vakarinis krantas aukštas. Krantai daugiausia apaugę medžiais ir krūmais. Rytinėje pakrantėje telkšo 3 nedideli tvenkiniai, stūkso miškas, įsikūręs Barauskų kaimas, vakarinėje pakrantėje plyti dirbami laukai.
Mantrimų tvenkinys
Mantrimų tvenkinys – tvenkinys Lietuvoje, Kalvarijos savivaldybėje, Liubavo kaimo šiaurrytiniame pakraštyje. Sudarytas užtvenkus G-2 upelį (Graužės intakas, Šešupės baseinas) 1,4 km nuo jo žiočių. Tvenkinio ilgis iš vakarų į rytus – 0,47 km, plotis – iki 0,19 km. Altitudė 151,4 m. Krantai aukštoki. Pakrantės kalvotos. Aplinkui plyti dirbami laukai. Šalia įsikūręs Mantrimų kaimas.
Tvenkinys įrengtas 1991 m.
Užkryžiai
Užkryžiai – kaimas Elektrėnų savivaldybėje, 4 km nuo Laičių.
Užkirčiai
Užkirčiai – kaimas Marijampolės savivaldybėje, 5 km nuo Vidgirių.
Emmi Siren
Karjera
Futbolą pradėjo žaisti gimtinėje. 2018 m. sezone rungtyniavo TiPS.
Nuo 2022 m. atstovavo „Kuopio Palloseura“.
2022–2023 m. moterų čempionių lygos atranka
2022–2023 m. UEFA moterų čempionų lygos atrankos burtai lėmė, kad ekipa pateko į 5 atrankos grupę ir pusfinalyje susitiko su Lietuvos čempionėmis FC Gintra.
Sorija
Sorija  – miestas šiaurinėje Ispanijoje, prie Duero upės, autonominėje Kastilijos ir Leono srityje. Sorijos provincijos centras. Garsus architektūriniu paveldu. Yra teatras, kelios bažnyčios, vienuolynas.
Emmi Siren
2022–2023 m. moterų čempionių lygos atranka
2022 m. rugpjūčio 18 d. įvyko pusfinalio rungtynės, kuriose Suomijos atstovės rezultatu 2-0 nugalėjo Šiaulių „Gintrą“. Įvarčius pelnė Nanne Ruuskanen ir Lavdije Begolli.
2022 m. rugpjūčio 21 d. įvyko lemiamos rungtynės dėl pirmosios vietos grupėje. Jose kovojo KuPS ir Briuselio „RSC Anderlecht”. Pagrindinis laikas baigėsi esant lygiam rezultatui (1:1). Pratęsimo metu komanos pelnė po įvartį ir rezultatas vėl buvo lygus (2:2). KuPS gretose du įvarčius pelnė Gentjana Rochi. Suomijos atstovės palaužė Briuselio „RSC Anderlecht” tik baudinių serijos metu. Emmi Siren smūgiavo šioje serijoje ir po jos tikslaus smūgio rezultatas tapo 3-2. Galtutinė baigtis 4-3 lėmė, kad suomės iškovojo pergalę.
Sorija
thumb|left|250px|Mirono Mergelės šventykla
Istorija
Miestas žinomas nuo romėnų laikų.
Emmi Siren
2022–2023 m. moterų čempionių lygos atranka
Į tolimesnį etapą pateko tik grupės nugalėtojos, KuPS futbolininkės, o finalininkės ir paguodos rungtynių dalyvės iš tolimesnių kovų iškrito.
Rinktinės
Atstovavo Suomijos merginų WU-17 ir WU-19 rinktinėms.
2019 m. rungtyniavo WU-19 rinktinės sudėtyje rungtynėse prieš Lietuvos WU-19. Suomės sutriuškino lietuvaites rezultatu 9-0. Rungtynių pabaigoje buvo pakeista.
Krakinukas
left|120px
Pandėlio geležinkelio stotis
Istorija
Per I pasaulinį karą nuo 1915 m. pabaigos iki 1917 m. vasaros vidurio Vokietijos–Rusijos frontas įstrigo miškingoje, pelkėtoje Gudijoje ir palei Dauguvos upę Latvijoje. Tada vokiečiai, norėdami aprūpinti savąją kariuomenę ir išgabenti miško medžiagų, žemės ūkio produktų, kitokio turto į Vokietiją, pafrontės zonoje nutiesė nemažai geležinkelių. Siaurukas priklausė organizacijai „Militär-Eisenbahn Dienst“. XX a. tarpukariu geležinkelis jau priklausė Lietuvai, traukinys stodavo Skapiškio II, Sriubiškių, Panemunio sustojimo vietose ir Pandėlio stotyje. Traukiniams su vienu K4 serijos garvežiu buvo nustatytas toks svoris: 50–55 tonos vasarą ir 40–45 tonos žiemą. Dalį krovinio sudarydavo Pandėlio pieninėje pagamintas sviestas. Lietuvos susisiekimo ministerija planavo kelio ruožą Pandėlys–Skapiškis išplatinti iki 75 cm, taipogi nutiesti tokio paties pločio ruožus Pandėlys–Biržai, Skapiškis–Svėdasai–Anykščiai ir kt.
2021 m. minint Pandėlio 430 metų jubiliejų, per išlikusias tilto atramas sumontuotas metalinis tiltukas, ant jo pritvirtintas iš 2 mm storio metalo lakštų išpjautas garvežys ir du vagonai, šalia per upę nutiestas pėsčiųjų lieptas.
Krakinukas
Krakinukas – ežeras Lietuvoje, Molėtų rajone, 4,5 km į šiaurės rytus nuo Toliejų, Poviliškio miške. Ežero ilgis iš pietvakarių į šiaurės rytus – 0,08 km, plotis – iki 0,06 km. Altitudė 164,8 m. Krantai žemi, pelkėti, ištisai apaugę medžiais ir krūmais. Į rytus už 80 m nuo ežero telkšo didesnis ežeras Krakinis, kiek atokiau į vakarus įsikūręs Kulionių kaimas. Krakinuko ežeras nenutekantis, priklauso Virintų ežero intako V-3 baseinui (Virintos upės baseinas).
Volvo XC90
Volvo XC90 – nuo 2002 m. Švedijos koncerno „Volvo Cars“ gaminamas automobilis, vienas iš perkamiausių Volvo modelių nuo pat pristatymo. Nuo 2016 m. gaminama antros kartos Volvo XC90. Antros kartos XC90 yra vienas iš perkamiausių prabangių visureigių Europoje ir perkamiausias prabangus visureigis Lietuvoje.
Antra karta
Antros kartos Volvo XC90 buvo pradėtas gaminti 2016 m., po Volvo 11 milijardų JAV dolerių investicijų į tyrimus, testus ir įrangą. Modelis sulaukė ypač gerų vertinimų tarp auto testuotojų – laimėjo virš 60 apdovanojimų „metų automobilio“, „metų visureigio“ bei „geriausio prabangaus automobilio“ kategorijose. Antros kartos XC90 pelnė geriausią visų laikų saugumo įvertinimą pasaulyje.
FIFPro
Fédération Internationale des Associations de Futballeurs Professionnels (liet. Tarptautinė profesionalių futbolininkų federacija), sutrumpintai vadinama FIFPro, – profesinė sąjunga, atstovaujanti 65 000 profesionalių futbolininkų visame pasaulyje. FIFPro būstinė yra Hofdorpe, Nyderlanduose, ją sudaro 63 nacionalinės žaidėjų asociacijos.
Trumpa istorija
1965 m. gruodžio 15 d. Paryžiuje susitiko Prancūzijos, Škotijos, Anglijos, Italijos ir Olandijos žaidėjų asociacijos, siekiančios įsteigti tarptautinę futbolininkų federaciją. 1966 m. birželio antroje pusėje Londone, prieš pat pasaulio čempionato pradžią, įvyko pirmasis FIFPro kongresas.
Nariai
Pastaraisiais metais FIFPro iš Europos organizacijos išaugo pasauliniu mastu. 2021 m. FIFPro priėmė naujausias nares – Slovakijos bei Bosnijos ir Hercegovinos, futbolininkų asociacijas. Viso FIFPro priklauso 66 šalys narės. Kandidatai į narius yra Islandija ir Uzbekistanas.
Lietuva nėra FIFPro nare.
Lietuva ir FIFPro
2018 m. FIFPro išplatino pranešimą apie Kauno Stumbro komandą, kad vėluoja futbolininkų atlyginimai, futbolininkų kontraktai yra vienpusiški ir neatitinka standartų, o žaidėjai, kalbėję su spaudos atstovais, yra grasinami nuobaudomis. FIFPro ragino UEFA bei LFF imtis rimtesnių priemonių, kad būtų išvengta netinkamo elgesio su žaidėjais, kurie dalyvauja šių organizacijų organizuojamose varžybose. Laikraštis „The New York Times“ apibūdino „FC Stumbras“ kaip klubą, kurio veikla sutvarkyta taip, kad vienintelis tikslas būtų pasipelnyti iš žaidėjų, o Lietuvos futbolą kaip futbolininkų perėjimų ekosistemos dugną.
Nuo 2015 m. lapkričio mėn. egzistuoja Lietuvos futbolo žaidėjų sąjunga (LFŽS), planavusi tapti Fifpro nare. Organizacijos prezidentu yra Gintautas Žemaitis.
2020 m. vasario mėn., buvusio futbolininko Arūno Klimavičiaus iniciatyva buvo įsteigta Profesionalių futbolininkų asociacija (PFA). Nariais jau tapo šalies vyrų didžiojo futbolo ir salės futbolo rinktinių atstovai, moterų nacionalinės rinktinės futbolininkės bei Lietuvos futbolo A lygos klubų žaidėjai.
Apdovanojimai
Nuo 2005 m. FIFPro inicijavo geriausios metų viso pasaulio vienuolikės, pavadintos „FIFPro World XI“ rinkimus. Visi profesionalūs futbolo žaidėjai buvo prašomi išrinkti vieną vartininką, keturis gynėjus, tris saugus ir tris puolėjus. 2009 m. apdovanojimo pavadinimas pasikeitė į „FIFA FIFPro World XI“.
Nuo 2005 m. Iki 2008 m. FIFPro taip pat buvo renkamas FIFPro pasaulio metų žaidėjas. Nuo 2009 m. „FIFPro“ metų žaidėjo rinkimas susijungė su „FIFA pasaulio metų žaidėju“, o nuo 2010 m. su Prancūzijos futbolo „Ballon d'Or“ į vieną apdovanojimą – „FIFA Ballon d'Or“.
Galšia (upė)
Galšia arba Alšia dar vadinama Višnevka, Žygianka, Luska (Вішнёўка, Жыгянка, Луска) – upė Gudijoje, Minsko ir Gardino srityse; Beržūnos dešinysis intakas (Nemuno baseinas).
Prasideda Ašmenos rajone, Liudvikauščynos kaimo apylinkėse. Teka pietvakarinėmis Ašmenos aukštumos pašlaitėmis. Suteka su Beržūna ties Neravų (Niarovų) kaimu. Upės vidutinis nuolydis 1,5 m/km. Slėnis ryškus, salpa iš abiejų pusių, labiausiai išreikšta aukštupyje ir žemupyje, 100–200 m pločio. Krantai žemi. Aukštupyje ir žemupyje teka pro durpynus.
Didžiausi intakai: Klimokas ir Gastokas (dešinieji).
Svarbiausios gyvenvietės prie Galšios: Alšėnai, Vyšniavas (miesteliai), Vaišnoriškės, Drahlevcai, Bagdanava, Dzesiatnikai, Linkos, Doržnės.
Upėvardžio etimologija neaiški. Kazimieras Būga kildino iš „tekėti, tižti“, kur š (ide. ḱ) yra determinantas. Plg. „liūnas, raistas, klampynė“, „durpinga pelkė“,  „pelkių miškelis“.
Užkuraičiai
Užkuraičiai – kaimas Radviliškio rajono savivaldybėje, 12 km nuo Sidabravo.
Sauserių kapinynas
Sauserių kapinynas (registrinis kultūros paveldo objektas: unikalus kodas –, senas kultūros paminklų sąrašo Nr. AR513) – kapinynas Kretingos rajono savivaldybės rytinėje dalyje (Kūlupėnų seniūnija), 1,9 km į rytus nuo Kūlupėnų, 0,6 km į šiaurės rytus nuo Minijos ir Salanto santakos, 0,5 km į pietus nuo geležinkelio Kretinga-Šiauliai tilto per Salanto upę, 0,36 km į pietus nuo kelio Kūlupėnai-Prystovai, kairiajame Salanto krante. left|300px|Kapinynas iš pietryčių pusės. 2009 m.
Kapinynas
Įrengtas upės slėnio kalvos keteroje, pailgoje šiaurės-pietų kryptimi. Rytinė dalis įsiterpia į dirbamą lauką. Centrinėje dalyje yra pylimo ir griovio apjuostos senosios Grabšyčių kapinės, kuriose auga aukšti medžiai, o rytų pusėje prie medžio kabo koplytėlė su Rūpintojėlio skulptūra. Šiaurinėje dalyje matosi buvusių bulviarūsių duobės, tarp kurių auga spygliuočiai medžiai. Į pietus nuo kapinių matosi pora kalvelių, primenančių pilkapius.
Archeologinį ir kraštovaizdžio vertingųjų savybių pobūdį turintis kultūros paveldo objektas. Saugomos teritorijos plotas – 9760 m².
Tyrimai
Kapinyną 1968 m. išaiškino, o 1969 m. žvalgė Ignas Jablonskis. 1971 m. žvalgė Kretingos kraštotyros muziejaus direktorius Juozas Mickevičius, 1982 m. – Mokslinė metodinė kultūros paminklų apsaugos taryba (vadovas Romas Olišauskas), 1992 m. – Lietuvos kultūros paveldo mokslinis centras (vadovas Vilnius Morkūnas).
Istorija
Vietos gyventojai pasakoja, kad čia buvę milžinų kapai, o XVI - XX a. pr. veikė Grabšyčių kaimo kapinės. Lietuvos žemės reformos metu kapinyno teritorija buvo priskirta prie Sauserių kaimo ir paversta dirbamais laukais. Ardami žemę žmonės rasdavo žalvarinių pasaginių segių, grandinėlių, geležinių ietigalių ir kitų senienų. Į pietryčius nuo kapinių buvo išverčiama daug akmenų, kuriuos žmonės palaikė pamatais ir ėmė pasakoti, kad čia stovėjusi pagoniška šventykla. Keli pilkapiai ar kapai su akmenų vainikais buvo nuardyti ir sulyginti su žemės paviršiumi. Kasant bulviarūsius šiaurinėje ir vakarinėje kalvos dalyje taip pat buvo randama įvairių senoviškų dirbinių ir akmenų vainikų.
1972 m. paskelbtas respublikinės reikšmės archeologijos paminklu.
Reading FC (moterys)
Reading Football Club moterų komanda, o paprasčiau Reading – Anglijos futbolo komanda iš Londono, kuri žaidžia moterų futbolo varžybose.
Istorija
2006 m. suburta komanda.
Anni-Maija Kauppila
Karjera
Futbolą pradėjo žaisti gimtinėje. 2011 m. rungtyniavo KMF. Nuo 2012 m. atstovavo Pallokissat.
Nuo 2019 m. atstovavo „Kuopio Palloseura“. 2021 m. iškovojo čempionės titulą.
Rinktinės
Atstovavo Suomijos merginų WU-19 rinktinei.
Vera Veriovkina
thumb|Ilja Repinas. Veros Vasiljevnos Veriovkinos portretas (1916 m.) Vera Abeg-Veriovkina (, ; 1872 m. sausio 28 d. Kaune, Rusijos imperija – 1960 m. gegužės 11 d. Sent Andre d'Ala, Prancūzija) – Lietuvoje, Rusijoje, Uzbekistane ir Prancūzijoje kūrusi tapytoja.
Biografija
Šeima persikėlė gyventi į Bucharą (dab. Uzbekistanas), ten Vera Veriovkina kūrė etiudus. 1903 m. Veriovkinai pervažiavo į Lietuvą, valdė Pažaislio ir Maželiškių dvarus. 1909 m. gyveno Kaune. Pirmojo pasaulinio karo metais V.Veriovkina Rusijos kariuomenėje dirbo gailėstingąja sesute. Su vyru išsiskyrė. 1916 m. gyveno Suomijos Kuokkalos (dab. Repino) vietovėje, bendravo su savo mokytoju Ilja Repinu, tapė.
Pokaryje grįžo į Lietuvą ir, apie 1920–1923 m. pardavusi Pažaislio dvarą, emigravo į Prancūziją. Apsistojo Nicoje, apie 1926 m. persikėlė į Paryžių. Tapė paveikslus, gyveno skurdžiai. 1949 m. paskelbė prisiminimus apie dailininką Ilją Repiną.
Socialinė lytis
miniatiūra|Sukryžminti lyčių simboliai. Raudonasis (kairėje) simbolizuoja moterį [[Venera (deivė)|Venerą, o mėlynasis (dešinėje) – vyrą Marsą.]]
Socialinė lytis (angl. gender) – asmens savybių, lemiančių vyrišką ir moterišką savivoką, visuma. Egzistuoja du pagrindiniai požiūriai į socialinę lytį: pagal dvinarės lyties (angl. binary) teoriją, jų yra tik dvi, tuo tarpu pagal nedvinarės lyties (angl. non-binary) teoriją kiekvieno asmens lyties tapatybė egzistuoja tariamame vyriškumo–moteriškumo spektre. Požiūris, visai atmetantis socialinės lyties sampratą ir pripažįstantis vien biologinę lytį, vadinamas lytiniu esencializmu. Nors daugumoje pasaulio visuomenių tradiciškai priimtas dualistinis lyties vertinimas, kai kuriose Pietų Azijos kultūrose nuo senovės gyvuoja ir trečiosios lyties samprata, taikoma hidžams – interlyčiams, translyčiams bei eunuchams.
Socialiniai mokslai turi lyčių studijoms skirtą šaką. Kiti mokslai, tokie, kaip seksologija ir neurologija, taip pat domisi šia tema. Socialiniai mokslai kartais socialinę lytį traktuoja kaip socialinį konstruktą, tuo tarpu gamtos mokslai labiau aiškinasi, ar biologiniai moterų ir vyrų skirtumai turi įtakos žmogaus lyties raidai. Abi mokslų grupės prisideda nagrinėdamos, kiek biologiniai skirtumai nulemia lyties tapatybės formavimąsi bei lytinį elgesį. Kai kurioje anglų literatūroje taip pat yra trichotomija tarp biologinės lyties, psichologinės lyties ir socialinio lyties vaidmens. Ši sistema pirmą kartą pasirodė 1978 m. feministiniame darbe apie transseksualumą.
Lyties tapatybė ir vaidmenys
miniatiūra|Rosita Riverter – [[Antrasis pasaulinis karas|Antrojo pasaulinio karo laikų simbolis Jungtinėse Valstijose, pažymintis ryškius socialinius pokyčius visuomenėje, kuomet moterims buvo leista dirbti „nemoteriškus“ darbus karo pramonėje.]] Sociologai socialinę lytį paprastai vertina kaip socialinį konstruktą, o įvairūs tyrinėtojai, tarp jų ir daugelis feminisčių, mano, kad biologinė lytis tėra biologijos mokslui rūpimas klausimas, nesusijęs su socialiniais ar kultūriniais vertinimais. Pavyzdžiui, seksologas Džonas Manis siūlo atskirti biologinę lytį ir lyties vaidmenį. Be to, sociologijos ir socialinės politikos profesorė Ana Oukli (Ann Oakley) tvirtina, jog „reikia pripažinti lyties pastovumą, bet taip pat ir lyties kintamumą“. Tuo tarpu Pasaulio sveikatos organizacija teigia, kad „biologinė lytis“ reiškia biologines ir fiziologines savybes, kurios apibrėžia vyrus ir moteris“, o „socialinė lytis“ reiškia socialiai sukonstruotus vaidmenis, elgesį, veiklą ir požymius, kuriuos atitinkama visuomenė laiko deramais vyrams bei moterims“. Taigi, biologinė lytis vertinama kaip kategorija, nagrinėjama biologijoje (gamtos moksluose), o socialinė lytis – humanitariniuose ir socialiniuose moksluose. Feministė biologė Linda Berka (Lynda Birke) teigia, kad „biologija nėra laikoma tuo, kas gali kisti“. Todėl teigiama, kad biologinė lytis yra tai, kas nekinta, o socialinė lytis gali keistis pagal socialinę struktūrą.
Tačiau yra ir akademikų, manančių, jog biologinė lytis taip pat yra socialinis konstruktas. Pavyzdžiui, lyčių teoretikė Judita Batler (Judith Butler) teigia, kad „galbūt šis konstruktas, vadinamas „biologine lytimi“, yra toks pat kultūriškai sukonstruotas kaip ir socialinė lytis; išties, galbūt ji visuomet ir tebuvo socialinė lytis, o skirtumas tarp biologinės lyties ir socialinės lyties yra toks, jog jo nėra“.
Pasak jos:"„Tokiu atveju nebūtų prasmės socialinę lytį apibrėžti kaip kultūrinę biologinės lyties interpretaciją, jei pastaroji pati savaime yra į socialinę lytį orientuota kategorija. Socialinė lytis neturėtų būti suvokiama tik kaip kultūrinis prasmės užrašas, pagrįstas tam tikra biologine lytimi (juridinė samprata); socialinė lytis taip pat turi nurodyti patį gamybos aparatą, kuriuo nustatomos pačios biologinės lytys. <...> Šią biologinės lyties, kaip išankstinio diskursyvo, gamybą reikėtų suprasti kaip kultūros konstravimo aparato, įvardinto socialine lytimi, poveikį.“"Tuo tarpu istorijos ir moterų studijų profesorė Linda Nikolson (Linda Nicholson) teigia, kad žmonių kūnų, kaip lytiškai dimorfinių, supratimas istoriškai pripažintas nebuvo. Ji teigia, kad vyrų ir moterų lytiniai organai Vakarų visuomenėje buvo laikomi vienodais iki XVIII a. Anuomet moterų lytiniai organai buvo laikomi nepilnais vyrų lytiniais organais, o skirtumas tarp jų buvo pateikiamas kaip laipsniškumo klausimas – buvo manoma, kad asmens biologinės lyties raida yra tam tikrame spektre. Vis dėlto tokie mokslininkai kaip Helen King (Helen King), Džo Kedenas (Joan Cadden) bei Maiklas Stolbergas (Michael Stolberg) kritikavo tokią istorijos interpretaciją. Kedenas pažymi, kad „vienos lyties“ modelis buvo ginčijamas net senovės ir viduramžių medicinoje, o Stolbergas nurodo, kad jau XVI a. medicina pradėjo judėti dviejų lyčių modelio link.
Užlaukė
Užlaukė – kaimas Šilutės rajono savivaldybėje, 1 km nuo Gardamo.
Birutė Banevičiūtė-Ališauskienė
Birutė Banevičiūtė – Lietuvos šokio pedagogė, edukologė ir choreografė, šiuolaikinio šokio kūrėja, Šiuolaikinio šokio asociacijos pirmininkė, šokio teatro „Dansema“ įkūrėja ir meno vadovė, pirmoji Lietuvos šokio meno edukologė, mokslų daktarė.
Biografija
Vilniaus universiteto (VU) Gamtos mokslų fakultete baigė studijas. Biologė, biologijos ir chemijos dėstytoja. Nuo 2002 metų rengė disertaciją (Darbo vadovas prof. habil. dr. Vaidas Matonis). 2009 metų spalio 2 dieną VPU Kultūros ir meno edukologijos institute apgynė disertaciją „Šokio gebėjimų ugdymas ankstyvojoje paauglystėje“, pirmoji Lietuvoje pradėjo šokio edukologijos mokslinius tyrimus. Disertacijoje nagrinėjo šokio gebėjimų ugdymo ypatumus ankstyvosios paauglystės amžiuje. Pagrindė šokio gebėjimų struktūrą, susietą su šokio elementų (judesio, erdvės, ritmo, tempo, judesio jėgos, dinamikos, metaforos) raiška kuriant šokio struktūrą ir ja bendraujant. Analizavo komunikacinę šokio gebėjimų ugdymo kryptį, kinestetinį šokio gebėjimų aspektą ir paauglių šokio veiklos ypatumus. Socialinių mokslų (edukologijos) daktarė.
Moka anglų, rusų kalbas. Turi prancūzų k. pagrindus.
Euroleague Basketball
Euroleague Basketball – 2000 m. įsteigta privati Ispanijos įmonė (UAB), organizuoja pajėgiausius krepšinio turnyrus Europoje – Eurolygą ir Europos taurę.
2015 m. „Žalgiris“ sudarė 10 metų sutartį, kuri garantuoja vietą Eurolygoje iki 2025 m.
2018-2022 m. „15min“ buvo „Euroleague Basketball“ žiniasklaidos partneriu. Sutartis sustabdyta dėl Eurolygos požiūrio į Rusijos agresiją.
Liina Nora
Lina Nora (g. 2002 m. gruodžio 2 d.) – suomių futbolininkė, gynėja.
Karjera
Futbolą pradėjo žaisti gimtinėje. Nuo 2022 m. atstovavo „Kuopio Palloseura“. Su KuPS tapo šalies čempione 2022 m.
2022–2023 m. moterų čempionių lygos atranka
2022–2023 m. UEFA moterų čempionų lygos atrankos burtai lėmė, kad ekipa pateko į 5 atrankos grupę ir pusfinalyje susitiko su Lietuvos čempionėmis FC Gintra.
2022 m. rugpjūčio 18 d. įvyko pusfinalio rungtynės, kuriose Suomijos atstovės rezultatu 2-0 nugalėjo Šiaulių „Gintrą“. Įvarčius pelnė Nanne Ruuskanen ir Lavdije Begolli.
2022 m. rugpjūčio 21 d. įvyko lemiamos rungtynės dėl pirmosios vietos grupėje. Jose kovojo KuPS ir Briuselio „RSC Anderlecht”. Pagrindinis laikas baigėsi esant lygiam rezultatui (1:1). Pratęsimo metu komanos pelnė po įvartį ir rezultatas vėl buvo lygus (2:2). KuPS gretose du įvarčius pelnė Gentjana Rochi. Suomijos atstovės palaužė Briuselio „RSC Anderlecht” tik baudinių serijos metu. Liina Nora smūgiavo šioje serijoje, tačiau kamuolys tikslo nepasiekė. Rezultatas buvo lygus 3-3. Belgės smūgiavo dar du kartus ir nesėkmingai. Galutinė baigtis 4-3 lėmė, kad suomės iškovojo pergalę.
Į tolimesnį etapą pateko tik grupės nugalėtojos, KuPS futbolininkės, o finalininkės ir paguodos rungtynių dalyvės iš tolimesnių kovų iškrito.
Užlandžiai
Užlandžiai – kaimas Vilniaus rajono savivaldybėje, 6 km į vakarus nuo Lazdynų (Vilnius), Neries dešiniajame krante, priešais Neravus. Tuoj į šiaurę nuo kaimo plyti Girulių miškas ir Griovių geomorfologinis draustinis. Kuriasi nausėdijos.
Istorija
Užlandžiai įkurti XIX a. vid. buvusiame Bieliūnų palivarke kaip sentikių kaimas (vadinti Вылазы, Wyłazy). Tačiau XXI a. pr. sentikių jau buvo likę vos keli.
MTV Europos muzikos apdovanojimai 2011
MTV Europos muzikos apdovanojimai 2011 vyko Belfaste, Šiaurės Airijoje 2011 m. lapkričio 6 d. Juos vedė Selena Gomez. Papildomi gyvo garso pasirodymai vyko šalia Belfast City Hall ir Ulster Hall.
Rugsėjo 19 d. buvo paskelbti nominantai. Lady Gaga buvo nominuota 6 pagrindinėse kategorijose, Katy Perry – keturiose, Adele, Bruno Mars, Justin Bieber ir 30 Seconds to Mars – trijose. Daugiausiai apdovanojimų – 4 – laimėjo Lady Gaga, o 30 Seconds to Mars, Bruno Mars ir Justin Bieber – po du.
Nominacijos
Laimėtojai yra paryškinti.
Graužė
Graužė gali reikšti:
Akležeris (Plungės r.)
Akležeris – ežeras Lietuvoje, Plungės rajone, 3,5 km į pietryčius nuo Platelių, prie Platelių ežero pietinio galo. Ežero ilgis iš šiaurės vakarų į pietryčius – 0,36 km, plotis – iki 0,16 km. Altitudė 146,1 m. Ežerą supa mišku apaugusi pelkė. Rytuose per pelkę tekančiu upeliu jungiasi su už 0,1 km telkšančiu Platelių ežeru. Pietine pakrante nutiestas kelias.
Leinas
thumb|Velsas po Romos imperijos
Leinas  – subkaralystė, priklausiusi nuo Gvinedo. Įkurta 540 metais.
Palazzo Zuccari
200px|right|thumb|Pastato vaizdas Palacco Cukkari – siauras namas Italijos sostinėje Romoje, stovintis Via Gregoriana ir Via Sistina gatvių sankryžoje. Pastate įsikūrusi vieno iš Makso Planko draugijos institutų biblioteka.